कांग्रेस नेताओं ने भ्रष्टाचार किया है तो उन्हें भुगतना पड़ेगा : सिंह
बीसूकाउपाध्यक्ष डॉ. दिगंबरसिंह ने कहा कि कांग्रेस के नेताओं ने भष्ट्राचार किया है तो उन्हें भुगतना पड़ेगा। उन्होंने कहा कि जो जैसा करेगा वैसा ही उसे भरना पड़ेगा।
शनिवार को जोधपुर प्रवास पर आए सिंह ने पत्रकारों से बातचीत में बताया कि पूर्व मुख्यमंत्री अशोक गहलोत अफसरों को जिस तरह से धमकाने का बयान देते है यह अनुचित है। उन्होंने कहा कि अफसर कभी दबाव में काम नहीं करते वे सही तरीके से काम को अंजाम देते है। उन्होंने कहा कि गहलोत के मुख्यमंत्री रहते उनके नजदीक रहे अफसर आज भी अच्छा काम कर रहे हैं तो हमारी सरकार ने ऐसे लोगों को अच्छे पदों पर ही रखा है। अच्छे अफसरों के काम से ही सरकार की परफारमेंस बनती हैं। प्रदेश में भाजपा सरकार के शासन पर उन्होंने बताया सरकार की योजनाओं से आम आदमी को फायदा मिल रहा है। यूपी में चुनाव को लेकर पार्टी पूरी तरह आश्वस्त है पार्टी की केवल यूपी में बल्कि दूसरे राज्यों में जहां चुनाव हो रहे वहां भी सरकार बनाने की स्थिति में है।
भाजपाकार्यकर्ताओं ने सिंह का स्वागत किया : बीसूकाउपाध्यक्ष डॉ.दिगंबर सिंह के शाम पांच बजे जोधपुर पहुंचने के बाद सर्किट हाउस में भाजयुमो जिलाध्यक्ष पवन आसोपा एवं महेंद्रसिंह शेखावत की अगुवाई में कार्यकर्ताओं ने स्वागत किया। इस मौके पर पूर्व मंत्री राजेंद्र गहलोत, जिलाध्यक्ष देेवेंद्र जोशी सहित अन्य कार्यकर्ता भी शामिल थे।
बीसूका उपाध्यक्ष डॉ. दिगंबर सिंह ने कार्यकर्ताओं को संबोधित किया।
hin_Deva hin_Deva hin_Deva hin_Deva awa_Deva